Britaniya: Deputatlar yenilənmiş Brexit müqaviləsini rədd edib - BBC News Azərbaycanca
https://www.bbc.com/azeri/international-47516072
Britaniya parlamentində deputatlar yenilənmiş Brexit müqaviləsinin əleyhinə səs verib.
Hökümət 149 səs fərqlə məğlub olub. 391 səs müqavilənin əleyhinə, 242-si ilə lehinədir.
Baş nazir Theresa May deputatların hazırki seçiminə görə "təəssüf edir".
Hərçənd ki, o belə bir addımın "potensial zərərindən" narahat olduğunu da dilə gətirib.
Anlaşmanın ilkin variantı yanvarın 15-də parlamentin səsverməsinə çıxarılıb, lakin həmin variant 432 səs əleyhinə, 202 səs lehinə nəticəsilə rədd edilib.
Hazırki şərtlər altında Britaniya Avropa İttifaqından üç həftədən sonra ayrılmalıdır.
Gün ərzində Baş Nazir Theresa May-in Brexit müqaviləsi Britaniya parlamentinin aşağı palatasında müzakirə olunub.
Səsvermə Bakı saat ilə axşam 11:00-da başlayıb və təxminən 15 dəqiqə davam edib.
Parlament üzvləri nəyə səs veriblər?
Baş nazir Theresa May və onun komandası iki ildir ki, Brüssellə Brexit-in şərtlərini müzakirə edirlər.
Parlament üzvləri bu səsvermədə müqaviləni rədd ediblər.
Brexit - Britaniyanın Avropa İttifaqından çıxıb-çıxmayacağı niyə bəlli deyil?
“Brexit” olmayacaq? Theresa May parlamentdə əsas səsverməni təxirə salıb
Britaniyanın Aİ vətəndaşlarına təklifi "kifayət deyil"
Bugünkü səsvermə niyə həlledici idi?
Baş nazir Theresa May-in Brexit müqaviləsinin ilkin variantı yanvarın 15-də parlamentin səsverməsinə çıxarılıb, lakin həmin variant 432 səs əleyhinə, 202 səs lehinə nəticəsilə rədd edilib.
Brexit: Britaiyanın Aİ vətəndaşlarına "məskunlaşma statusu təklifi kifayət deyil"